KENDELSE AFSAGT AF RETTENS PRÆSIDENT

19. december 2002

Sag T-320/02 R

Monika Esch-Leonhardt m.fl.

mod

Den Europæiske Centralbank

»Foreløbige forholdsregler — uopsættelighed — foreligger ikke«

Fuldstændig gengivelse på tysk II-1555

Angående:

Påstand om midlertidig fjernelse af et dokument fra sagsøgernes personlige aktmapper.

Udfald:

Begæringen om foreløbige forholdsregler tages ikke til følge. Afgørelsen om sagens omkostninger udsættes.

Sammendrag

Særlige rettergangs/ormer – foreløbige forholdsregler – betingelser – bevisbyrde – alvorligt og uopretteligt tab – ikke-økonomisk skade, som ikke kan erstattes bedre i en sag om foreløbige forholdsregler end i hovedsagen – ikke tilfældet

(Art. 243 EF; Rettens procesreglement, art. 104, stk. 2)

Formålet med en sag om foreløbige forholdsregler er ikke at sikre erstatning for et tab, men at sikre virkningen af dommen vedrørende sagens realitet. For at denne sidste målsætning kan opfyldes, skal de begærede forholdsregler være uopsættelige, dvs. at det for at undgå et alvorligt og uopretteligt tab for sagsøgeren er nødvendigt at foreskrive dem og tillægge dem retsvirkninger før afgørelsen i hovedsagen. Det påhviler den, der har fremsat begæringen om foreløbige forholdsregler, at dokumentere ikke at kunne afvente afgørelsen i hovedsagen uden at blive påført et sådant tab.

For så vidt angår en påstand fra en ansat i en institution om, at det pålægges institutionens administration at fjerne en notits med kritik af hans adfærd i relation til den inden for institutionen gældende ordning fra hans personlige aktmappe, er uopsættelighedsbetingelsen ikke opfyldt, såfremt det med hensyn til den ikke-røkonomiske skade, den pågældende har påberåbt sig, fremgår dels, at det ikke er godtgjort, at den omstændighed, at den pågældende notits findes i hans personlige aktmappe, kan påvirke hans faglige situation negativt og således skabe en situation med bekymring og uvished i den sammenhæng, dels, at den krænkelse, der hævdes at være sket af hans omdømme og ære, ikke ville blive bedre afhjulpet gennem en foreløbig forholdsregel, hvorefter den pågældende notits skal fjernes fra hans personlige aktmappe, end gennem en dom, som ved afslutningen af hovedsagen annullerer beslutningen om at lægge den pågældende notits i aktmappen.

(jf. præmis 27-33)

Henvisning til: Retten, 7. juni 1991, sag T-19/91 R, Vichy mod Kommissionen, Sml. II, s. 265, præmis 19; Retten, 13. maj 1993, sag T-24/93 R, CMBT mod Kommissionen, Sml. II, s. 543, præmis 34; Retten, 8. juni 1995, sag T-496/93, Allo mod Kommissionen, Sml. Pers. IA, s. 127, og II, s. 405, præmis 90; Retten, 22. november 1995, sag T-394/95 R II, Atlantic Container m.fi. mod Kommissionen, Sml. II, s. 2893, præmis 39; Retten, 10. februar 1999, sag T-211/98 R, Willeme mod Kommissionen, Sml. Pers. IA, s. 15, og II, s. 57, præmis 43, bekræftet af Domstolen ved appel af 25. marts 1999, sag C-65/99 P(R), Willeme mod Kommissionen, Sml. I, s. 1857; Retten, 29. april 2002, sag T-300/01 R, De Nicola mod EIB, ikke trykt i Samling af Afgørelser, præmis 52; Retten, 14. august 2002, sag T-198/02 R, N. mod Kommissionen, Sml. Pers. IA, s. 145, og II, s. 763, præmis 50; Retten, 27. september 2002, sag T-236/02 R, Marcuccio mod Kommissionen, Sml. Pers. IA, s. 181, og II, s. 941, præmis 35.